ชาร์ล เลอแกลร์

**ชาร์ล มาร์ก แอร์เว แปร์สวาล เลอแกลร์** (, ; เกิด 16 ตุลาคม ค.ศ. 1997) เป็นนักแข่งรถชาวโมนาโก ปัจจุบันแข่งรถในการแข่งขันฟอร์มูลาวันให้แก่แฟร์รารี เลอแกลร์เป็นรองแชมป์โลกฟอร์มูลาวันประเภทนักขับในฤดูกาล  กับแฟร์รารี และชนะการแข่งขันกรังด์ปรีซ์รายการตลอดเก้าฤดูกาลแข่งขัน

เลอแกลร์เกิดและเติบโตที่มงเต-การ์โล โดยเขาเริ่มแข่งรถคาร์ตเมื่ออายุเจ็ดขวบ และประสบความสำเร็จสูงสุดด้วยตำแหน่งแชมป์เวิลด์คัปรุ่นจูเนียร์ไดเรกไดร์ฟใน ค.ศ. 2011 เลอแกลร์เลื่อนขึ้นสู่ฟอร์มูลาเยาวชนในการแข่งขันฟอร์มูลาเรอโน 2.0 โดยตรง เขาได้รับตำแหน่งรองชนะเลิศในรายการแอลป์ซีรีส์ โดยเป็นรองเพียงนิก เดอ ฟริส และได้อันดับบนโพเดียมมาหลายอันดับในรายการยูโรคัป เลอแกลร์เลื่อนขึ้นมาแข่งขันเอฟไอเอฟอร์มูลาทรีชิงแชมป์ยุโรปในฤดูกาล 2015 โดยเขาชนะการแข่งขันได้หลายรายการและจบอันดับที่สี่ในฤดูกาลแรก เขาได้รับตำแหน่งแชมป์รายการซีรีส์จีพีทรี 2016 กับอาแอร์เตในการแข่งขันครั้งแรกของเขา ก่อนที่จะชนะการแข่งขันฤดูกาลแรกของเอฟไอเอฟอร์มูลาทูแชมเปียนชิป ประจำปี 2017 กับเปรมา ทำให้เขากลายเป็นนักขับคนที่สี่ในประวัติศาสตร์ที่เป็นแชมป์จีพีทูซีรีส์/ฟอร์มูลาทูในฤดูกาลแรกของตนเอง พร้อมกับทำลายสถิติการแข่งขันจำนวนมาก

เลอแกลร์เข้าร่วมการแข่งขันฟอร์มูลาวันครั้งแรกในฤดูกาล  กับเซาเบอร์จากการเป็นส่วนหนึ่งของแฟร์รารีไดรเวอร์อะแคเดมี โดยเขาสะสมคะแนนมาได้หลายแต้มด้วยรถรุ่นซี37 เลอแกลร์เข้าร่วมแฟร์รารีในฤดูกาล  และได้จับคู่กับเซบัสทีอัน เฟ็ทเทิล โดยเขากลายเป็นนักขับอายุน้อยที่สุดอันดับที่สองในประวัติศาสตร์ฟอร์มูลาวันที่ได้ตำแหน่งโพลในการแข่งขันบาห์เรนกรังด์ปรีซ์ และได้รับชัยชนะครั้งแรกในการแข่งขันเบลเจียนกรังด์ปรีซ์ ก่อนที่เขาจะนำชัยชนะในการแข่งขันอิตาเลียนกรังด์ปรีซ์มาให้แก่แฟร์รารีในรอบเก้าปี เขาจึงได้รับฉายาจากสื่ออิตาลีว่า "ผู้ถูกเลือก" ภายหลังฤดูกาล  และ  ที่ไม่มีชัยชนะให้แก่แฟร์รารี เลอแกลร์กลับมาชนะการแข่งขันหลายรายการและได้รับตำแหน่งรองชนะเลิศในการแข่งขันชิงแชมป์โลกประเภทนักขับของฤดูกาล  โดยเป็นรองเพียงมักซ์ แฟร์สตัปเปิน ตำแหน่งโพลและอันดับบนโพเดียมของเลอแกลร์เพิ่มขึ้นมาเป็นห้าและหกครั้งในฤดูกาล  จนในที่สุดเขาก็สามารถชนะการแข่งขันโมนาโกกรังด์ปรีซ์ในฤดูกาล  กลายเป็นนักขับชาวโมนาโกคนแรกที่ชนะการแข่งขันในรอบ 93 ปี เขาได้รับชัยชนะเพิ่มเติมที่อิตาลีและสหรัฐอเมริกา และจบฤดูกาลด้วยอันดับที่สามในการชิงแชมป์ประเภทนักขับ

จากสถิติล่าสุด ณ การแข่งขัน เลอแกลร์มีผลงานเป็นชัยชนะในการแข่งขันกรังด์ปรีซ์ครั้ง  รอบเร็วที่สุด  ครั้ง และอันดับบนโพเดียม  ครั้งในการแข่งขันฟอร์มูลาวัน เขายังครองสถิตินักขับที่มีตำแหน่งโพลมากที่สุดโดยไม่ได้รับตำแหน่งแชมป์โลกประเภทนักขับ ( ครั้ง) เลอแกลร์เซ็นสัญญาอยู่กับแฟร์รารีอย่างน้อยจนสิ้นสุดฤดูกาล  นอกเหนือจากการแข่งรถ เลอแกลร์ได้ร่วมทำงานเพลงกับซอฟียาน ปามาร์ นักเปียโนชาวฝรั่งเศส ในเอกซ์เทนเดดเพลย์ชื่อ *[[ดรีมเมอส์ (อีพี)|ดรีมเมอส์]]* (2024) ซึ่งติดอันดับสูงสุดที่อันดับที่สองบนชาร์ตอัลบั้มคลาสสิกของ*[[บิลบอร์ด]]*

## รางวัลและการเชิดชูเกียรติ
### ฟอร์มูลาวัน
* รองแชมป์โลกฟอร์มูลาวันประเภทนักขับ: 
* เอฟไอเอ ถ้วยรางวัลตำแหน่งโพล: 2019
* เอฟไอเอ นักแข่งหน้าใหม่แห่งปี: 2018
* ถ้วยรางวัลโลเรนโซ บันดีนี: 2020
* โอเวอร์เทกอะวอร์ด: 2023

### รางวัลอื่น ๆ
* เอฟไอเอ นักแข่งหน้าใหม่แห่งปี: 2017
* ออโตสปอร์ตอะวอดส์ นักแข่งหน้าใหม่แห่งปี: 2017, 2018
* กอนฟาร์ตีจานาโตโมโตรี นักขับยอดเยี่ยมแห่งปี: 2020
* กอนฟาร์ตีจานาโตโมโตรี นักขับเยาวชนยอดเยี่ยม: 2018

### เครื่องอิสริยาภรณ์
* 
**  เหรียญเกียรติยศ (2020)

## สถิติการแข่งรถคาร์ต
### สรุปอาชีพนักแข่งรถคาร์ต

## สถิติการแข่งรถ
### สรุปอาชีพนักแข่งรถ

; หมายเหตุ
* &nbsp;ไม่มีสิทธิ์สะสมคะแนนและอันดับเพื่อชิงแชมป์ เนื่องจากเข้าร่วมการแข่งขันในฐานะนักขับรับเชิญ
* &nbsp;ฤดูกาลกำลังดำเนินอยู่ 

### ผลการแข่งขันฟอร์มูลาวัน
(คำสำคัญ) (การแข่งขันที่กำหนดเป็น **ตัวหนา** หมายถึงนักขับได้ตำแหน่งโพล; การแข่งขันที่กำหนดเป็น *ตัวเอียง* หมายถึงนักขับทำรอบได้เร็วที่สุด)



; หมายเหตุ
* &nbsp;ไม่จบการแข่งขันแต่ถูกจัดอันดับ เนื่องจากแข่งขันเกินร้อยละ 90 ของระยะทางทั้งหมด
* &nbsp;คะแนนเพียงครึ่งหนึ่งถูกมอบให้ เนื่องจากการแข่งขันเสร็จสิ้นน้อยกว่าร้อยละ 75 ของระยะทางทั้งหมด
* &nbsp;ฤดูกาลกำลังดำเนินอยู่ 

## ผลงานเพลง
### เอกซ์เทนเดดเพลย์

### ซิงเกิล

### เพลงอื่น ๆ ที่ติดชาร์ต

## หมายเหตุ

## อ้างอิง

## แหล่งข้อมูลอื่น

* 
* 

หมวดหมู่:นักแข่งรถชาวโมนาโก
หมวดหมู่:นักแข่งรถสูตรหนึ่งชาวโมนาโก